Benɛ e piɛ bɔɔ nɛ Yesu ma gbo ɔ, e fia adafi ke: “Sane kpakpa nɛ ɔ nɛ kɔɔ Matsɛ Yemi ɔ he ɔ, a maa fiɛɛ kɛ kpa je ɔ mi tsuo, bɔ nɛ pee nɛ je ma amɛ tsuo nɛ a nu; nɛ lɔ ɔ se loko nyagbe ɔ maa ba.” (Mateo 24:14) Se mɛni blɔ nɔ a maa gu kɛ fiɛɛ kɛ kpa je ɔ mi tsuo? A ma nyɛ maa pee jã kɛ gu Yesu nɔ hyɛmi nɔ́ ɔ se nɛ a maa nyɛɛ ɔ nɔ.
Wa bɔɔ mɔde kaa wa maa ya nihi a ngɔ ngɛ a wehi a mi. Yesu tsɔse e kaseli ɔmɛ konɛ a fiɛɛ sane kpakpa a ngɛ wehi a mi. (Mateo 10:11-13; Bɔfo Ɔmɛ A Ní Tsumi 5:42; 20:20) A ha blema sane kpakpa fiɛɛli ɔmɛ zugba kpɔhi pɔtɛɛ nɛ a fiɛɛ ngɛ mi. (Mateo 10:5, 6; 2 Korinto Bi 10:13) Jã nɔuu kɛ̃ nɛ mwɔnɛ ɔ hu ɔ, a to wa fiɛɛmi ní tsumi ɔ he blɔ nya saminya. A ha asafo tsuaa asafo zugba kpɔ nɛ e fiɛɛ ngɛ mi. Enɛ ɔ yeɔ bua wɔ nɛ wa nyɛɔ tsuɔ fami nɛ Yesu fã wɔ kaa waa ‘fiɛɛ sane kpakpa a ngɔ tsɔɔ nihi nɛ́ waa ye mɛ odase kɛ pi si’ ɔ he ní.
Wa bɔɔ mɔde kaa wa maa ya he tsuaa he nɛ nihi ngɛ. Yesu pee nɔ hyɛmi nɔ́ kɛ ha wɔ kɛ gu fiɛɛmi nɛ e fiɛɛ kɛ tsɔɔ nihi ngɛ magbɛhi a nɔ kaa wo nya, aloo vu nya a nɔ hulɔ. (Marko 4:1; Yohane 4:5-15) Wɔ hu waa kɛ nihi sɛɛɔ Baiblo ɔ he ní ngɛ he tsuaa he nɛ wa ma nyɛ maa pee jã ngɛ
Anɛ o le ni komɛ nɛ o maa suɔ kaa o maa fiɛɛ Mawu Matsɛ Yemi sane kpakpa a kɛ tsɔɔ mɛ nɛ o tsɔɔ mɛ níhi nɛ Matsɛ Yemi ɔ maa pee ha mɛ hwɔɔ se lo? Koo pee mɛ sɛ gbi nɛ haa nɔ hɛ kɛ nɔ fɔmi nɛ ɔ he kpɛle. O kɛ mɛ nɛ sɛɛ he ní oya nɔuu!
Mɛni “sane kpakpa” nɛ e sa kaa a fiɛɛ?
Mɛni blɔ nɔ Yehowa Odasefohi guɔ kɛ kaseɔ bɔ nɛ Yesu fiɛɛ ha a?